ભારતીય ટીમના ઓલરાઉન્ડ પ્રદર્શનને જોતા કિવી કેપ્ટન કેન વિલિયમ્સન માટે આ સીરીઝમાં ટકી રહેવું ઘણું કપરું કામ છે. ન્યૂઝીલેન્ડના ફાસ્ટ બોલર ટ્રેન્ટ બોલ્ટ અને ટીમ સાઉથીની બોલિંગમાં લાઈન-લેન્થનો અભાવ દેખાયો. બંનેના યોર્કર પણ પ્રભાવી ન રહ્યાં કે ન તેઓ ડેથ ઓવર્સમાં ભુવનેશ્વર કે બુમરાહ જેવી બોલિંગ કરી શક્યા. આ ઉપરાંત ફિલ્ડિંગમાં પણ કિવી ટીમ નબળી દેખાઈ, જ્યારે ભારત આ પક્ષમાં પણ ખૂબ મજબૂત દેખાઈ. ઉલ્લેખનીય છે કે, રાજકોટના મેદાન પર 2013માં ઓસ્ટ્રેલિયા સામે રમાયેલી ટી-20 ભારતે 200થી વધુ રન ચેઝ કરીને જીત મેળવી હતી.